《答周子翰时游吴越还将归黄州》
明代·卢龙云

越航归客又吴骖，仆仆尘途似不堪。万里风云看直北，九天羽翼壮图南。

为郎颜驷嗟同滞，入坐崔陵喜共谈。正值楚材徵上国，龙光此日照开函。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。